Գարգառի տուրիզմի ռեսուրսներն ընդլայնելուն զուգահեռ, «Լույսի» Գարգառի թիմը տեղի երիտասարդներին ներգրավեց կրթական միջոցառումներում։ Նրանց ներկայացրեց «Աղվես» ծրագիրը՝ «Սքրաչ» ծրագրի հայկական տարբերակը. դա ծրագրավորման բավականին դյուրին լեզու է, որ մշակվել է Մասաչուսեթսի տեխնոլոգիայի ինստիտուտի Մեդիա լաբորատորիայում։ Ծրագիրը կոդերի միջոցով հնարավորություն է տալիս երիտասարդներին ստեղծելու ինտերակտիվ պատմություններ, խաղեր ու անիմացիաներ։ Ծրագրի օգնությամբ թիմը եռօրյա սեմինարներ անցկացրեց՝ ուսուցանելով անիմացիայի հիմունքներ և ձայնի օգտագործման սկզբունքներ։